Pintura “a l’aire” en la nova activitat d’animació lectora de la Biblioteca Infantil de Burjassot
2025-07-24

Las Meninas de Velázquez donaran l’oportunitat als xicotets usuaris de la Biblioteca Infantil de gaudir d’una nova vesprada gratuïta d’animació lectora en què la pintura a l’aire serà la protagonista indiscutible de l’activitat.

Dins de la programació d’animació lectora del mes de maig de l’Institut Municipal de Cultura i Joventut, centrada en el món de la pintura, dimecres que ve 20 de maig, serà el dia dedicat al famós pintor sevillà Diego Velázquez. A través d’un conte, coneixeran no sols una de les seues creacions més importants, Las Meninas, sinó també la seua vida i la història i els elements d’inspiració del genial pintor. Serà a partir de les 18 hores.

A més de conéixer els protagonistes del quadre, podran observar com era el taller d’un pintor de la cort del Segle XVII i al mateix autor treballant en una de les seues obres. Després de la lectura del conte, tots els participants tindran l’oportunitat de pintar a l’aire, tal com ho va fer el mateix Velázquez.